
VILNIAUS RAJONO SAVIVALDYBĖS ADMINISTRACIJA

SKELBIAMOS APKLAUSOS SĄLYGOS

NEKILNOJAMOJO TURTO VERTINIMO PASLAUGŲ PIRKIMAS

1. BENDROSIOS NUOSTATOS

1.1. Šis mažos vertės viešasis pirkimas (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: 1 priedas „Pasiūlymo forma“ (toliau – Pasiūlymo forma), 2 priedas „Techninė specifikacija“ (toliau – Techninė specifikacija), 3 priedas „Pirkimo sutarties projektas“, 4 priedas „Kvalifikacijos reikalavimų atitikties deklaracija“ bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://pirkimai.eviesiejipirkimai.lt . 
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.
1.5. Šiame pirkime taikomi aplinkos apsaugos kriterijai. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.3 punktu. Aplinkos apaugos kriterijai nustatyti Sutarties vykdymo sąlygose ir Techninėje specifikacijoje.
[bookmark: _Hlk161745516]1.6. Pirkimas neatliekamas naudojantis centralizuotų pirkimų katalogu, nes Pirkimo inicijavimo metu nebuvo galimybės įsigyti tokių paslaugų naudojantis CPO LT katalogu.
1.7. Perkančiosios organizacijos kontaktinis asmuo įgaliotas palaikyti tiesioginį ryšį su tiekėjais – Viešųjų pirkimų skyriaus vyr. specialistė Justyna Žareiko, Rinktinės g. 50, Vilnius,  kab., tel. +370 (5) 240 1714, el. p. justyna.zareiko@vrsa.lt.




2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ

2.1. Vilniaus rajono savivaldybės administracija (toliau – perkančioji organizacija) atlieka pirkimą ir numato įsigyti Nekilnojamojo turto vertinimo paslaugas. 
 2.2. Pirkimo objektas į dalis neskaidomas.
2.3. Pirkimo objektas apibūdintas ir reikalavimai jam nustatyti Techninėje specifikacijoje (Sąlygų 2 priedas). 

3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

3.1. Perkančioji organizacija nenustato tiekėjo pašalinimo pagrindų, bei nereikalauja, kad tiekėjas laikytųsi kokybės vadybos ar aplinkos apsaugos vadybos sistemų standartų.
3.2. Tiekėjas, pageidaujantis dalyvauti pirkime, turi atitikti 3.2.1, 3.2.2 p. nurodytus kvalifikacinius reikalavimus. Lentelėje nurodytus kvalifikacinius reikalavimus įrodančius dokumentus turės pateikti tiekėjas, kurio pasiūlymas pagal vertinimo rezultatus gali būti pripažintas laimėjusiu:
	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai
(dokumentai pateikiami elektronine forma)
	Tiekėjų grupei keliami reikalavimai bei  
rėmimosi kitų ūkio subjektų pajėgumais sąlygos

	3.2.1.
	Tiekėjas turi turėti teisę verstis turto vertinimo veikla. t. y. Tiekėjas, turi būti įtrauktas į Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos patvirtintą Išorės turto arba verslo vertinimo veikla turinčių teisę verstis asmenų sąrašą.
https://avnt.lrv.lt/lt/veiklos-sritys/vertinimas-1/vertintojai-ir-vertinimo-imones/isores-vertintoju-sarasas
	Tiekėjas neprivalo pateikti jokių šį reikalavimą įrodančių dokumentų. Perkančioji organizacija savarankiškai patikrins Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos interneto tinklalapyje skelbiamo Išorės turto vertinimo veikla turinčių teisę verstis asmenų sąrašo duomenis. https://avnt.lrv.lt/lt/veiklos-sritys/vertinimas-1/vertintojai-ir-vertinimo-imones/isores-vertintoju-sarasas).

	1) jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;
2) tiekėjas gali remtis kitų ūkio subjektų pajėgumais dėl šio reikalavimo atsižvelgiant į jų prisiimamus įsipareigojimus pirkimo sutarčiai vykdyti.

	3.2.2.
	Tiekėjas turi turėti ne mažiau kaip vieną specialistą, turintį galiojantį nekilnojamojo turto vertintojo kvalifikacijos pažymėjimą, suteikiantį teisę atlikti nekilnojamojo turto vertinimą.

	1) Specialistų ir asmenų, atsakingų už sutarties vykdymą, sąrašas (pasiūlymo formos lentelė dėl specialistų, atsakingų už sutarties vykdymą), nurodant vardus, pavardes ir profesinę kvalifikaciją.
[bookmark: _Hlk207094464]2) Tiekėjas neprivalo pateikti jokių šį reikalavimą įrodančių dokumentų. Perkančioji organizacija savarankiškai patikrins Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos išduotų Turto vertintojo kvalifikacijos pažymėjimų (vertinimo sritis: nekilnojamasis turtas) galiojimą viešai skelbiamuose registruose, esančiuose minėtos tarnybos internetiniame tinklalapyje (https://avnt.lrv.lt/lt/veiklos-sritys/vertinimas-1/vertintojai-ir-vertinimo-imones/vertintojai-ir-ju-asistentai/)
	1) jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;
2) tiekėjas gali remtis kitų ūkio subjektų pajėgumais dėl šio reikalavimo atsižvelgiant į jų prisiimamus įsipareigojimus pirkimo sutarčiai vykdyti.



1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija. Pateikiami skenuoti dokumentai elektroninėje formoje.
2)  Pateikiant atitinkamų dokumentų skaitmenines kopijas ar pasirašant dokumentą (-us) saugiu elektroniniu parašu (kaip nustato perkančioji organizacija) yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų;
3) užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo. 
4) iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos. Šie dokumentai turės būti pateikti iki darbų pradžios.
5) Perkančioji organizacija nereikalaus dokumentų ir informacijos, kurie perkančiajai organizacijai pagal Lietuvos Respublikos valstybės informacinių išteklių valdymo įstatymą ar kitus teisės aktus yra neatlygintinai prieinami Lietuvos Respublikos registruose, valstybės informacinėse sistemose ir kitose informacinėse sistemose.

3.3. Tiekėjas, teikdamas pasiūlymą, kaip pirminį įrodymą privalo pateikti tiekėjo reikalavimų atitikties deklaraciją (parengta pagal šių pirkimo sąlygų 4 priede pateiktą formą), preliminariai patvirtinančią, kad tiekėjas ir subjektai, kurių pajėgumais jis remiasi, atitinka pirkimo dokumentuose nustatytus reikalavimus.
3.4. Tiekėjo kvalifikacija ir, jeigu taikytina, atitiktis kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos).
3.5. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.
3.6. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie perkančiosios organizacijos poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis, tiekėjas teikdamas pasiūlymą turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu.
3.7.  Tiekėjas pasiūlyme privalo nurodyti, kokius subtiekėjus, jeigu jie yra žinomi, jis ketina pasitelkti. Subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jie pasitelkiami. Pirkimo procedūrų metu subtiekėjų kvalifikacija netikrinama.
3.8.  Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

4. PIRKIMO DOKUMENTŲ PAAIŠKINIMAI IR PATIKSLINIMAI

4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
4.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.5. Perkančioji organizacija nerengs susitikimo su tiekėjais dėl pirkimo dokumentų.

5. PASIŪLYMŲ RENGIMAS IR TEIKIMAS

5.1.  Tiekėjas gali pateikti tik vieną pasiūlymą, o jeigu pirkimo objektas suskaidytas į dalis, tiekėjas gali pateikti po vieną pasiūlymą vienai, kelioms ar visoms pirkimo objekto dalims.
5.2. Jei pasiūlymą teikia Tiekėjų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Dokumentai, tiesiogiai suformuoti elektroninėmis priemonėmis, turi būti pasirašyti kvalifikuotu elektroniniu parašu, atitinkančiu Lietuvos Respublikos viešųjų pirkimų įstatymo 22 straipsnio 11 dalies 2 ir 3 punktuose nustatytus reikalavimus, arba atspausdinti ir pasirašyti tiekėjo vadovo arba jo įgalioto asmens ir patvirtinti įmonės antspaudu (jei toks yra).
5.4. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
5.5. Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus.
5.6. Pasiūlymo kaina pateikiama eurais, išreiškiant ir apskaičiuojant taip, kaip nurodyta Pasiūlymo formoje. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
5.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Konfidenciali informacija (jeigu tai įmanoma) pateikiama atskirame duomenų faile. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
5.8. Pasiūlymą sudaro tiekėjo pateiktų duomenų bei dokumentų visuma:
5.8.1. CVP IS pasiūlymo lango eilutėje „Prisegti dokumentai“ pateikti duomenys ir dokumentai:
5.8.1.1. užpildyta Pasiūlymo forma (Sąlygų 1 priedas);
5.8.1.2. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pasirašo ne tiekėjo vadovas);
5.8.1.3. informacija ir dokumentai pagal Sąlygų 5.2 punktą (jei pasiūlymą teikia tiekėjų grupė);
5.8.1.4. preliminarią (-ias) sutartį (-is), ketinimo protokolą (-us) arba kitus lygiaverčius dokumentus, jeigu tiekėjas sutarties įvykdymui numato pasitelkti subtiekėją (-us) ir/arba trečiuosius asmenis, kurie tiesiogiai nedalyvaus vykdant pirkimo sutartį;
5.8.2. pasiūlymo paaiškinimai bei atsakymai dėl pasiūlymo (jei tokių yra).
5.9. Pasiūlymas turi galioti 60 (šešiasdešimt) dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
5.10. Pasiūlymas turi būti pateiktas iki skelbime apie pirkimą nurodyto pasiūlymų pateikimo termino pabaigos (Lietuvos Respublikos laiku). Pasiūlymas turi būti pateiktas tik elektroninėmis priemonėmis, naudojant CVP IS. Perkančioji organizacija turi teisę pratęsti pasiūlymo pateikimo terminą.
5.11. Perkančioji organizacija nereikalauja, kad visas pasiūlymas būtų pasirašytas kvalifikuotu elektroniniu parašu.
5.12. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.

6. PASIŪLYMŲ ŠIFRAVIMAS

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti adresu  https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf.;
6.1.2. iki pradinio susipažinimo su pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemones, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais);
6.1.3. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. 

8. SUSIPAŽINIMAS SU PASIŪLYMAIS IR JŲ VERTINIMAS

7.1. Pradinis susipažinimas su pasiūlymais vyks po 30 min. pasibaigus pasiūlymo pateikimo terminui. Pasiūlymų pateikimo terminas nurodytas Skelbime apie pirkimą.
7.2. Ekonomiškai naudingiausias pasiūlymas išrenkamas pagal kainą.
7.3. Pirkimo metu perkančioji organizacija su tiekėjais nesiderės.
7.4. Pasiūlymų vertinimo metu perkančioji organizacija įvertina:
7.4.1. ar pasiūlymas atitinka pirkimo dokumentuose nustatytus reikalavimus;
7.4.2. ar tiekėjo pasiūlymo kaina nėra apskaičiuota su aritmetinėmis klaidomis. Radusi pasiūlyme nurodytos kainos ar sąnaudų apskaičiavimo klaidų, perkančioji organizacija privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos ar sąnaudų. Taisydamas pasiūlyme nurodytas aritmetines klaidas, dalyvis gali taisyti kainos ar sąnaudų sudedamąsias dalis, tačiau neturi teisės atsisakyti kainos ar sąnaudų sudedamųjų dalių arba papildyti kainą ar sąnaudas naujomis dalimis;
7.4.3. ar tiekėjo pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą, ir perkančioji organizacija pirkimo dokumentuose nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu; 
7.4.4. ar tiekėjo nebuvo pasiūlyta neįprastai maža kaina ir ar tiekėjas perkančiosios organizacijos prašymu pateikė raštišką tinkamą kainos pagrįstumo įrodymą. Pasiūlyme nurodyta paslaugų kaina arba sąnaudos visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
7.5. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo sąlygų reikalavimams ar šių dokumentų ar duomenų trūksta, perkančioji organizacija prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai gali būti tikslinami, aiškinami ar papildomi  vadovaujantis Viešųjų pirkimų tarnybos nustatytomis taisyklėmis[footnoteRef:1]. [1:  Pasiūlymų patikslinimo, papildymo ar paaiškinimo taisyklės.] 

7.6. Perkančioji organizacija nenagrinėja pirkimo dalyvio pasiūlymo patikslinimų ar paaiškinimų, pateiktų po vokų su pasiūlymais atplėšimo termino pabaigos, kurių nebuvo prašiusi. Į tokius paaiškinimus ar patikslinimus nebus atsižvelgiama vertinant pasiūlymą.
7.7. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, remiantis Pirkimo sąlygų reikalavimais, pasiūlymas turi būti atmestas.
7.8. Perkančioji organizacija atmeta pasiūlymą, jeigu:
7.8.1. pasiūlymas neatitinka pirkimo dokumentuose nustatytų reikalavimų;
7.8.2. tiekėjas pateikė netikslius, neišsamius ar klaidingus dokumentus ar duomenis arba dokumentų ar duomenų nepateikė ir per Perkančiosios organizacijos nustatytą terminą nepatikslino, nepapildė, nepaaiškino informacijos;
7.8.3. tiekėjas per Perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
7.8.4.  pasiūlyta kaina viršija pirkimui skirtą lėšų sumą, nustatytą Perkančiosios organizacijos prieš pradedant pirkimo procedūrą;
7.8.5. [bookmark: _Hlk133925494] buvo pasiūlyta neįprastai maža kaina ir tiekėjas Perkančiosios organizacijos prašymu nepateikė tinkamų pasiūlytos mažos kainos pagrįstumo įrodymų arba pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
7.8.6. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio;
7.8.7. tiekėjas Perkančiosios organizacijos prašymu nepratęsia pasiūlymo galiojimo.
7.9. Apie pasiūlymo atmetimą ir jo atmetimo priežastis tiekėjas informuojamas CVP IS susirašinėjimo priemonėmis nedelsiant, bet ne vėliau kaip per 5 darbo dienas nuo sprendimo priėmimo.
7.10. Perkančioji organizacija, prieš nustatydama laimėjusį pasiūlymą, reikalauja, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius jo atitiktį kvalifikacijos ir aplinkos apsaugos vadybos sistemos standartams (jei taikoma).
7.10. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
7.11. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą.
7.12. Perkančioji organizacija dalyviams, išskyrus atvejus, kai pirkimo sutartis sudaroma žodžiu, ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo (preliminarioji) sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo (preliminariosios) sutarties, perkančioji organizacija taip pat nurodo priežastis, dėl kurių priimtas toks sprendimas.
7.13. Tiekėjas, kurio pasiūlymas laimėjo, kviečiamas sudaryti pirkimo sutartį.

9. KITOS SĄLYGOS IR INFORMACIJA

8.1. Pirkimo sutarties sudarymui atidėjimo terminas netaikomas.
8.1.1. Perkančioji organizacija, gavusi tiekėjo pretenziją, sudaro pirkimo sutartį ar preliminariąją sutartį ne anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
8.2. Perkančioji organizacija turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo (preliminariosios) sutarties sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
8.3. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.

10. PIRKIMO (PRELIMINARIOSIOS) SUTARTIES SĄLYGOS

9.1. Pirkimo sutarties projektas pateikiamas pirkimo Sąlygų 3 priede.




1 Sąlygų priedas

Vilniaus rajono savivaldybės administracijai


PASIŪLYMAS

Nekilnojamojo turto vertinimo paslaugų pirkimas

____________________
(Data)
____________________
(Vieta)

1. INFORMACIJA APIE TIEKĖJĄ

	Tiekėjo pavadinimas [jei tai tiekėjų grupė, nurodyti: jungtinės veiklos sutarties pagrindu veikianti tiekėjų grupė, sudaryta iš: [nurodyti visų partnerių pavadinimus]]
	

	Atsakingasis partneris [nurodyti atsakingojo partnerio pavadinimą, jei pasiūlymą teikia tiekėjų grupė]
	

	Tiekėjo kodas [jei pasiūlymą teikia tiekėjų grupė, nurodyti visų partnerių  kodus]
	

	Tiekėjo adresas [jei pasiūlymą teikia tiekėjų grupė, nurodyti visų partnerių  adresus]
	

	Už pasiūlymą atsakingo asmens vardas, pavardė
	

	Telefono numeris
	

	El. pašto adresas
	



Tiekėjų pašalinimo pagrindas:

	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

	Taip/Ne (įrašyti žemiau)

__________



Šiuo pasiūlymu pažymime, kad sutinkame su visomis pirkimo sąlygomis, nustatytomis:
1. skelbiamos apklausos skelbime, paskelbtame CVP IS, pirkimo Nr. _________;
1. skelbiamos apklausos sąlygose;
1. kituose pirkimo dokumentuose.

Specialistų, atsakingų už sutarties vykdymą sąrašas:
	Eil. Nr.
	Vardas, pavardė
	Darbuotojo (specialisto) turima profesinė kvalifikacija

	1. 
	
	

	2. 
	
	

	Ir t.t




Mes siūlome Nekilnojamojo turto vertinimo paslaugas už:
	Eil. Nr.
	Vertinamų objektų pavadinimas
	Mato vnt.
	Paslaugų teikimo preliminarus maksimalus kiekis
	Vieneto kaina be PVM
	Kaina be PVM, EUR

	(1)
	(2)
	(3)
	(4)
	(5)
	

(5)=(3)*(4)

	1.
	Vandentiekio ir nuotekų tinklai 

	1.1.
	Vandentiekio ir nuotekų tinklai be kamerų (šulinių)/ su kameromis (šuliniais)
	m
	30000 
	
	

	1.2.
	Inžinerinių įrenginių (gręžinio / vandentiekio bokšto / nuotekų valymo)
	vnt.
	15 
	
	

	2. 
	Lietaus nuotekų tinklai

	2.1.
	Lietaus nuotekų tinklai be kamerų (šulinių)/su kameromis (šuliniais)
	m
	5000 
	
	

	3.
	Šilumos tinklai be kamerų (šulinių)/ su kameromis (šuliniais)
	m
	24000 
	
	

	4.
	Nekilnojamas turtas

	4.1.
	Elektros inžineriniai tinklai – Elektros tinklai ir jų priklausiniai
	m
	6000 
	
	

	5.
	Statiniai ar patalpos (gyvenamieji, negyvenamieji, mišrūs ir kt.), kurių bendras plotas:
	
	

	5.1.
	Iki 50 m2
	vnt.
	32
	
	

	5.2.
	Nuo 51 iki 100 m2
	vnt.
	10
	
	

	5.3.
	Nuo 101 iki 200 m2
	vnt.
	6
	
	

	5.4.
	Nuo 201 m2 iki <	 
	vnt.
	6
	
	

	6.
	Statiniai ar patalpos (gyvenamieji, negyvenamieji, mišrūs ir kt.) su priklausiniais ir priskirtu žemės sklypu, kurių (statinių ar patalpų) bendras plotas:

	6.1.
	Iki 50 m2
	vnt.
	15
	
	

	6.2.
	Nuo 51 iki 100 m2
	vnt.
	3
	
	

	6.3.
	Nuo 101 iki 200 m2
	vnt.
	3
	
	

	6.4.
	Nuo 201 m2 iki <
	 vnt.
	3
	
	

	7.
	Vieno žemės sklypo/dalies, nekilnojamojo turto registre įregistruoto Lietuvos Respublikos nuosavybės teise, individualus vertinimas
	vnt. 
	65
	
	

	Viso be PVM:
	

	PVM:
	

	Bendra pasiūlymo kaina su PVM, EUR (skaičiais ir žodžiais):
	



*Pastabos: 
- kainos pasiūlyme nurodomos paliekant du skaitmenis po kablelio; 
- tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis, dėl kurių PVM nemoka;
- bendra pasiūlymo kaina bus naudojama pasiūlymų vertinimui, pasiūlymų eilei ir laimėtojui nustatyti. 

Kartu su pasiūlymu pateikiami šie dokumentai:

	Eil. Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	



Informacija apie kiekvieno tiekėjų grupės partnerio savo jėgomis numatomų tiekti prekių dalies vertę (pildoma, kai pasiūlymą pateikia tiekėjų grupė):

	Eil. Nr.
	Partnerio pavadinimas
	Numatomos tiekti paslaugos 
	Partnerio prekių dalies vertė pasiūlymo kainoje

	
	
	
	EUR su PVM
	Proc.

	
	
	
	
	

	
	
	
	
	

	Viso:
	
	



Dalyvis pasiūlyme privalo išviešinti ir nurodyti žinomus subtiekėjus:

	Eil. Nr.
	Ūkio subjekto pavadinimas, kodas 
	Numatomos tiekti paslaugos
	Pirkimo sutarties dalis pasiūlymo kainoje, kuriai ketinama pasitelkti subtiekėjus

	
	
	
	EUR su PVM
	Proc.

	Subtiekėjai, kurie bus pasitelkti vykdant pirkimo sutartį 

	
	
	
	
	

	
	
	
	
	

	Viso:
	
	



Pastaba. Tiekėjo (tiekėjų grupės partnerių) ir subtiekėjų bendra numatomų atlikti darbų vertė turi atitikti bendrą pasiūlymo sumą EUR su PVM.

Informacija apie trečiuosius asmenis, kurie tiesiogiai nedalyvaus vykdant pirkimo sutartį:

	Eil. Nr.
	Ūkio subjekto pavadinimas, kodas 
	Trečiųjų asmenų priemonės

	
	
	

	
	
	




Teikdami šį pasiūlymą, mes patvirtiname, kad į mūsų siūlomą kainą įskaičiuotos visos sutarties vykdymo išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą. 

Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui.
Mes taip pat visiškai pripažįstame ir sutinkame, kad, jeigu perkančioji organizacija nustatytų, jog pateikti duomenys yra neteisingi ar netikslūs mūsų pasiūlymas nebus nagrinėjamas ir atmestas. Mums taip pat žinoma, kad jeigu perkančioji organizacija nustatytų, jog pateikti duomenys yra neteisingi arba pateikti dokumentai yra suklastoti, ji gali kreiptis į teismą ir išieškoti padarytus nuostolius.
Siūlomos prekės visiškai atitinka pirkimo dokumentuose nurodytus reikalavimus. 

Pasiūlymas galioja 60 dienų nuo vokų su pasiūlymais atplėšimo dienos.

Ši pasiūlyme nurodyta informacija yra konfidenciali:
	Eil. Nr.
	Pateikto dokumento pavadinimas (rekomenduojama pavadinime vartoti žodį „Konfidencialu“)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“ arba „Kvalifikaciniai klausimai“ prie atsakymo į klausimą)

	
	
	

	
	
	



Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra
Atkreipiame dėmesį, kad vadovaujantis VPĮ 86 str. 9 dalimi, perkančioji organizacija laimėjusio dalyvio pasiūlymą, sudarytą pirkimo sutartį, preliminarią sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. Todėl prašome aiškiai nurodyti su pasiūlymu pateiktų dokumentų konfidencialumą.
Pasiūlymo dalis, kurios dalyvis nenurodė kaip konfidencialios, bus viešinama Viešųjų pirkimų tarnybos direktoriaus 2019 m.  sausio 24 d. įsakyme Nr. 1S-18 nustatyta tvarka.



(Tiekėjo arba jo įgalioto asmens vardas, pavardė, parašas)





















2 Sąlygų priedas

Techninė specifikacija

1. Pirkėjas - Vilniaus rajono savivaldybes administracija.
2. Paslaugos teikėjas - fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
3. Pirkimo objektas - Pirkėjo nekilnojamojo turto vertinimo paslaugos pirkimas. Pirkimo BVPŽ-79419000-4.
4. Paslauga - nekilnojamojo turto rinkos vertes nustatymas ir nekilnojamojo turto vertinimo ataskaitų parengimas bei pateikimas skaitmeniniu formatu.
5. Pagrindinis paslaugos pirkimo tikslas - nustatyti Pirkėjo nekilnojamojo turto rinkos vertę, kuri bus naudojama nuosavybes teisės perleidimo įstatymų ir kitų teisės aktų nustatytais atvejais.
6. Paslaugos teikimo vieta - Vilniaus rajono teritorija.
7. Sutartis sudaroma tarp Paslaugos tiekėjo ir Pirkėjo dėl Pirkimo objekto.
8. Sutarties trukmė - 37 mėn. nuo sutarties įsigaliojimo dienos.
9. Paslaugos atlikimo terminas - 30 kalendorinių dienų nuo raštiško Pirkėjo užsakymo pateikimo elektroniniu paštu dienos.
10.  Pirkėjas įsipareigoja paslaugos tiekėjui pateikti nekilnojamojo turto vertinimui reikalingą dokumentaciją (nuosavybės dokumentus, kadastrinius matavimus, planus, sutartis ir kitus dokumentus, galinčius turėti reikšmės turto vertės nustatymui).
11.  Paslaugos teikėjas po Pirkėjo užsakymo pateikimo suderina apžiūros datą, laiką ir dalyvaujant Pirkėjo įgaliotam atstovui, surenka reikalingus užduočiai vykdyti duomenis.
12.  Paslaugos teikėjas privalo pateikti kokybiškas nekilnojamojo turto vertinimo ataskaitas. Kokybiška ataskaita laikoma tokia ataskaita, kuri atitinka Lietuvos Respublikos turto ir verslo vertinimo pagrindų įstatymą, tarptautinius vertinimo standartus; Europos vertinimo standartus; Turto ir verslo vertinimo metodiką, patvirtintą Lietuvos Respublikos finansų ministro 2012 m. balandžio 27 d. įsakymu Nr. 1K-159 (su vėlesniais pakeitimais), yra aiškios struktūros, pagal paslaugos tiekėjo pateiktus dokumentus, informaciją, kitas svarbias aplinkybes ir prielaidas bei kurioje nėra aritmetinių, techninių, gramatikos klaidų. Nustačius ataskaitos neatitikimus aukščiau nustatytiems reikalavimams, Paslaugos teikėjas privalo savo sąskaita per 5 darbo dienas pakoreguoti ir (ar) papildyti ataskaitas taip, kad jos atitiktų užsakyme nurodytus reikalavimus.
13.  Nekilnojamojo turto vertinimo ataskaitos turi būti parengtos lietuvių kalba.
14.  Paslaugos teikėjas privalo atsakyti už atlikto nekilnojamojo turto rinkos vertės nustatymo teisingumą, atlikimo terminus ir atlyginti žalą, atsiradusią dėl netinkamai įvykdytų įsipareigojimų.
15.  Paslaugų teikėjas perleidžia nuosavybes teisę į Paslaugos teikimo rezultatą Pirkėjui. 
16.  Šis pirkimas laikomas žaliuoju pirkimu, nes pirkime taikomas aplinkos apsaugos priemonių įgyvendinimas: vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3. papunkčiu, perkamos nematerialaus pobūdžio (intelektinės) paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamos taršos šaltinis ir negeneruojamos atliekos.
17.  Teikiant paslaugas Paslaugų teikėjas turi laikytis aplinkos apsaugos reikalavimų, tokių kaip: mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentaciją pateikti elektroniniu formatu ir pasirašyti elektroniniu būdu, sąskaitas faktūras už suteiktas Paslaugas teikti tik elektroniniu būdu.
18.  Maksimalus Paslaugų teikimo laikotarpis yra 36 mėn. tačiau Pirkėjas neįsipareigoja nupirkti viso numatyto paslaugų kiekio.





	Planuojamas preliminarus paslaugų kiekis:

	Eil. Nr.
	Vertinamų objektų pavadinimas
	Mato vnt.
	Paslaugų teikimo preliminarus maksimalus kiekis

	
	
	
	
	
	

	1.
	Vandentiekio ir nuotekų tinklai 

	1.1.
	Vandentiekio ir nuotekų tinklai be kamerų (šulinių)/ su kameromis (šuliniais)
	m
	30000 (95 vnt.)

	1.2.
	Inžinerinių įrenginių (gręžinio / vandentiekio bokšto / nuotekų valymo)
	vnt.
	15 

	2. 
	Lietaus nuotekų tinklai

	2.1.
	Lietaus nuotekų tinklai be kamerų (šulinių)/su kameromis (šuliniais)
	m
	5000 (20 vnt.)

	3.
	Šilumos tinklai be kamerų (šulinių)/ su kameromis (šuliniais)
	m
	24000 (15 vnt.)

	4.
	Nekilnojamas turtas

	4.1.
	Elektros inžineriniai tinklai – Elektros tinklai ir jų priklausiniai
	m
	6000 (15 vnt.)

	5.
	Statiniai ar patalpos (gyvenamieji, negyvenamieji, mišrūs ir kt.), kurių bendras plotas:

	5.1.
	Iki 50 m2
	vnt.
	32

	5.2.
	Nuo 51 iki 100 m2
	vnt.
	10

	5.3.
	Nuo 101 iki 200 m2
	vnt.
	6

	5.4.
	Nuo 201 m2 iki <	 
	vnt.
	6

	6.
	Statiniai ar patalpos (gyvenamieji, negyvenamieji, mišrūs ir kt.) su priklausiniais ir priskirtu žemės sklypu, kurių (statinių ar patalpų) bendras plotas:

	6.1.
	Iki 50 m2
	vnt.
	15

	6.2.
	Nuo 51 iki 100 m2
	vnt.
	3

	6.3.
	Nuo 101 iki 200 m2
	vnt.
	3

	6.4.
	Nuo 201 m2 iki <
	 vnt.
	3

	7.
	Vieno žemės sklypo/dalies, nekilnojamojo turto registre įregistruoto Lietuvos Respublikos nuosavybės teise, individualus vertinimas
	vnt. 
	65







	





3 Sąlygų priedas



PREKIŲ PIRKIMO-PARDAVIMO SUTARTIS
	
(pateikiama atskirais priedais)

4 Sąlygų priedas

Herbas arba prekių ženklas

(Tiekėjo pavadinimas)

(Juridinio asmens teisinė forma; buveinė; kontaktinė informacija; registro, kuriame kaupiami ir saugomi duomenys apie tiekėją, pavadinimas; juridinio asmens kodas; pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

__________________________
(Adresatas (perkančiosios organizacijos pavadinimas))

ATITIKTIES DEKLARACIJA

___________ Nr.______
    (Data)
_____________
(Sudarymo vieta)

	Aš, ___________________________________________________________________ ,

	(Tiekėjo vadovo ar jo įgalioto asmens pareigų pavadinimas, vardas ir pavardė)

	tvirtinu, kad mano vadovaujamo (-os) (atstovaujamo (-os))_______________________________ ,

	                                                                                                         (Tiekėjo pavadinimas)

	dalyvaujančio (-ios) ______________________________________________________________

	(Perkančiosios organizacijos pavadinimas)

	atliekamame ___________________________________________________________________ ,

	(Pirkimo objekto pavadinimas, pirkimo kodas, pirkimo būdas)

	skelbtame _____________________________________________________________________,

	(Leidinio pavadinimas, kuriame paskelbtas skelbimas apie pirkimą, data ir numeris ir (arba) nuoroda į CVP IS)


kvalifikacijos duomenys yra tokie: 


	Eil. Nr.
	Kvalifikacijos reikalavimai tiekėjui
	Atitikimas minimaliems kvalifikacijos reikalavimams (pildyti atitinka/neatitinka, kur reikia, nurodyti reikšmes)

	1.
	Tiekėjas turi turėti teisę verstis turto vertinimo veikla. T. y. Tiekėjas, turi būti įtrauktas į Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos patvirtintą Išorės turto arba verslo vertinimo veikla turinčių teisę verstis asmenų sąrašą (https://avnt.lrv.lt/lt/veiklos-sritys/vertinimas-1/vertintojai-ir-vertinimo-imones/isores-vertintoju-sarasas)
	

	2. 
	Tiekėjas turi turėti ne mažiau kaip vieną specialistą, turintį galiojantį nekilnojamojo turto vertintojo kvalifikacijos pažymėjimą, suteikiantį teisę atlikti nekilnojamojo turto vertinimą.

	



Man žinoma, jeigu perkančioji organizacija nustatytų, jog aukščiau pateikti duomenys yra neteisingi, pateiktas pasiūlymas nebus nagrinėjamas ir bus atmestas.
Man taip pat žinoma, jeigu perkančioji organizacija nustatytų, jog aukščiau pateikti duomenys yra neteisingi arba pateikiami dokumentai yra suklastoti, ji gali kreiptis į teismą ir išieškoti padarytus nuostolius.

